Rynkelengde og rynkedybde kan måles med et måleinstrument Visioline VL 650. Måleprinsippet baserer seg på at hudens relief, og dermed rynker, replikeres ved hjelp av et materiale med navn Silflo. Rynkene, som normalt går ned i huden, vil på replika eleveres som et mikroskopisk “fjell” som stiger opp. Disse “fjellene” belyses i en spesiell vinkel slik at det dannes skygger. Skyggene er målbare og visualiseres ved hjelp av et kamera. De målte skyggene benyttes som grunnlag i matematiske modeller, slik at man får kvantitative mål på rynke parametere slik som dybde og lengde på rynker.  Metode: Testpersonene er instruert i å avslutte bruken av andre ansiktskremer/serum og lignende når testperioden starter.  Testpersonene påfører testproduktet i ansiktet to ganger daglig, som eneste hudpleieprodukt, i 8 uker. Rynke parametere måles på dag 0, og deretter etter 8 uker. Måling av hudens rynker foregår på begge tidspunkter i et rom med temperatur 20±2oC og luftfuktighet 50±10%, slik at resultatet ikke påvirkes av omgivelsene. Deretter sammenlignes resultatene av målingene før og etter 8 ukers bruk av testproduktet. I det kliniske studiet sammenlignes på denne måten effekten av testproduktet med den hudpleie testpersonen har brukt tidligere. Testen er i overensstemmelse med: Regulation of the European Parliament and of the Council (EC) No. 1223/2009 of 30 November 2009 on cosmetic products. Cosmetics Europe – The Personal Care Association (previously COLIPA) Guidelines "Product Test Guidelines for the Assessment of Human Skin Compatibility 1997." Cosmetics Europe – The Personal Care Association (previously COLIPA) Guidelines for the Evaluation of the Efficacy of Cosmetic Products 2008.